西岸地區

西岸地區，又叫約旦河西岸，係西亞近地中海東岸一個地區，喺約旦河西面、死海西北面。呢笪地區有土地主權爭議，大部分地區由以色列管理，巴勒斯坦只係管理少部份地區。西岸地區總面積有5,879平方公里，其中死海水域面積220平方公里，陸地面積5,659平方公里。2016年7月西岸巴勒斯坦人估計人口有2,697,687人。

根據《奧斯陸協定》，將約旦河西岸分做A區、B區、C區。A區完全由巴勒斯坦管理，B區由巴勒斯坦同以色列共同管理，C區由以色列管理。巴勒斯坦嘅大城市都係喺A區，但係大部分嘅A區都係畀B區同C區完全包圍，形成好多飛地，所以要去唔同嘅巴勒斯坦城市嘅話，都要經過重重以色列關卡。

加沙地帶

以色列地理
巴勒斯坦